HU Az Európai Unió Hivatalos Lapja C 250/5

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 94/22/EK európai parlamenti és tanácsi irányelv alapján (1)

(Hirdetmény folyékony és gáznemű szénhidrogének bányászati kutatására vonatkozó engedély – ún. „Permis de Provence” – iránti kérelemről)

(EGT-vonatkozású szöveg)

2009/C 250/05

A Queensland Gas Company társaság – székhelyének címe: Level 5, 30 Herschel Street Brisbane, Queensland, 4000 AUSZTRÁLIA – 2008. október 23-án kelt és 2009. április 17-én helyesbített kérelmében folyékony és gáznemű szénhidrogének bányászati kutatására jogosító engedélyért – ún. „Permis de Provence” – folyamodott ötéves időtartamra. A kérelem mintegy 3 430 négyzetkilométer nagyságú területet érint Bouches-du-Rhône, Alpes de Haute Provence és Vaucluse megyében.

A kérelem tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják (a koordináták az NTF vetületi rendszerben, a Párizson átmenő kezdő meridiánhoz viszonyítva, újfokban vannak megadva):

Csúcs Keleti hosszúság Északi szélesség 1 3,30 gr K 48,90 gr É 2 3,70 gr K 48,90 gr É 3 3,70 gr K 48,70 gr É 4 3,60 gr K 48,70 gr É 5 3,60 gr K 48,60 gr É 6 3,50 gr K 48,60 gr É 7 3,50 gr K 48,50 gr É 8 3,40 gr K 48,50 gr É 9 3,40 gr K 48,40 gr É 10 3,30 gr K 48,40 gr É 11 3,30 gr K 48,30 gr É 12 3,20 gr K 48,30 gr É 13 3,20 gr K 48,20 gr É 14. csúcs = a 48,20 gr É-nál húzódó szélességi körnek és a Földközi-tenger partjának metszéspontja 15. csúcs = a 2,80 gr K-nél húzódó hosszúsági körnek és a Földközi-tenger partjának metszéspontja 16 2 ,80 gr K 48,30 gr É 17 2,70 gr K 48,30 gr É 18 2,70 gr K 48,40 gr É 19 2,40 gr K 48,40 gr É 20 2,40 gr K 48,50 gr É 21 2,60 gr K 48,50 gr É 22 2,60 gr K 48,60 gr É 23 2,80 gr K 48,60 gr É 24 2,80 gr K 48,70 gr É 25 3,00 gr K 48,70 gr É 26 3,00 gr K 48,80 gr É 27 3,30 gr K 48,80 gr É

A kérelmek benyújtása és az engedély odaítélésének feltételei

A kezdeti kérelem és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet [décret] (Journal officiel de la République française, 2006. június 3.) 4. és 5. cikkében meghatározott feltételek.

E hirdetmény közzétételétől számítva kilencven napon belül az érdekelt társaságok versengő kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogén-bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló 2006-648 sz. rendelet állapított meg. A versengő kérelmeket a bányászati miniszternek kell címezni, és az alább megadott címre kell beküldeni.

A kezdeti és a versengő kérelmekről a bányászati engedélyek odaítélésének a fenti rendelet 6. cikkében meghatározott kritériumai alapján születik döntés, legkésőbb 2011. február 1-jén.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1 sz. cikkét és a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649 sz. rendeletet [décret] (Journal officiel de la République française, 2006. június 3.).

További felvilágosítás a következő címen kérhető: Ministère de l’écologie, de l’énergie, du développement durable et de la mer en charge des technologies vertes et des négociations sur le climat (Direction générale de l'énergie et du climat, Direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense, Paroi Nord, 92055 La Défense Cedex, FRANCE, (Tel. +33 140819537, Fax +33 140819529).

A fentiekben említett jogszabályok szövege a Légifrance honlapon, a http://www.legifrance.gouv.fr internetcímen olvasható.

(1) HL L 164., 1994.6.30.